РЕГЛАМЕНТ
ЗА ОРГАНИЗИРАНЕ И ПРОВЕЖДАНЕ НА НАЦИОНАЛЕН ЛИТЕРАТУРНО-ИСТОРИЧЕСКИ КОНКУРС ЗА НАПИСВАНЕ ЕСЕ НА ТЕМА:
“160 ГОДИНИ БОЛГРАДСКА ГИМНАЗИЯ – ИЗВОР НА РОДОЛЮБИЕ“
Общи положения
[bookmark: _GoBack]Министерството на образованието и науката, Областна администрация – Сливен и регионалните управления на образованието организират национален ученически конкурс за написване на есе, посветен на 160-годишнината на Болградската гимназия „Георги Сава Раковски“ – гр. Болград, Украйна.
Съорганизатори – Сдружение „Мати Болгария“, Сливен и Фондация „Памет“, Сливен.    
Цели 
            1. Поощряване интереса за изучаване на българската история от епохата на Възраждането и запознаване с развитието на Болградската гимназия.
            2. Създаване условия за формиране на ценностни ориентации и качества, свързани с чувството на национална гордост, любов и  признателност към българските възрожденци, радетели за създаване на български училища и изучаване на българския език извън пределите на България.
	3. Достойно отбелязване на изключително важното историческо събитие.
Условия за участие
Право на участие имат ученици от V до XII  клас – от всички видове училища в страната и от българските училища в чужбина.
Изисквания към есетата
1. Да отговарят на темата на конкурса.
2. Да бъдат с обем до 3 страници.
3. Да се изпратят в 3 екземпляра с посочени: трите имена на автора, град, училище, клас и телефон за връзка.
4. Изпращат се на адрес: 8800 гр. Сливен, ул. „Димитър Добрович“ № 3, Областна администрация Сливен (за участие в Националния конкурс) и/или на електронен адрес:  bolgim160g@abv.bg.
   Срокове
1. Изпращане на творбите – до 18.09.2018 г. (важи датата на пощенското клеймо на подателя).
2. Обявяване на резултатите – до 25.09.2018 г. Авторите на номинираните есета ще бъдат уведомени по телефон или по електронна поща в зависимост от посочен от тях адрес за комуникация.
3. Награждаване – 28.09.2018 г. 
   Оценяване 
1. Есетата се оценяват от комисия в състав:
Председател: Димитринка Петкова – заместник областен управител на Сливен
Членове:
· проф. д-р Станислав Станилов -  Българска академия на науките
· проф. д-р Пламен Павлов - ВТУ „Св. Св. Кирил и Методий“
· доц. д-р Тодор Попнеделев – декан на Историческия факултет в СУ „Св. Кл. Охридски“
· доц. д-р инж. Господин Стефанов  -  ТУ – София, Инженерно-педагогически факултет – Сливен
· Валентина Димитрова – Фондация „Памет“ - Сливен                       
· Радостина Николова – главен експерт по история в Министерството на образованието и науката
2. Критерии:
· Оригиналност и творчество;
· Дълбочина на осмисляне, аргументираност и достоверност на темата;
· Умение за излагане на фактите по темата чрез примери от историята на Болградската гимназия като извор на родолюбие;
· Езикова и стилистична култура.
3. Награди: 
· За учениците, класирани на първо и второ място  – екскурзия до Болград.
· Всички ученици, участвали в конкурса, ще получат грамоти, книги и публикуване на есетата в юбилеен сборник.                                                  
